Koronavirusi, Shqipëria mbyll shkollat për dy javë
Pas konfirmimit të dy rasteve të para, ndalohen aktivitetet sportive e kulturore, dhe grumbullimet masive dhe ato në mjedise të mbyllura. Pezullohen fluturimet me 10 aeroporte në Italinë e Veriut
Në Shqipëri, autoritetet njoftuan sot përshkallëzimin e masave të sigurisë për parandalimin e përhapjes së koronavirusit, pas konfirmimit në mesnatë të dy rasteve të para. Që nga kopshtet e fëmijeve dhe shkollat e të gjitha niveleve do të qëndrojnë të mbyllura për dy javë. Po ashtu deri më datën 3 prill do të pezullohen të gjitha aktivitetet publike, sportive e kulturore, ndërsa do të kalojnë në auto karantinë të gjithë personat që vijnë nga të ashtuquajturat zona të kuqe të Italisë. Po me këto zona janë pezulluar dhe fluturimet apo udhëtimet me tragete. 28 vjecari që kishte udhëtuar nga Italia, kishte hyrë në Shqipëri më 26 shkurt. Shenjat e prekjes nga koronavirusi atij ju shfaqën javën e shkuar. Bashkë me të dhe babai. Në mesnatën e mbrëmshme erdhi dhe konfirmimi . Ata janë zyrtarisht persanat e parë të prekur. Të dy menjëherë u izoluan në spital. Autoritetet njoftuan sot në mengjes përforcimin e masave. Në mbledhjen e qeverisë, ministrja e Shëndetësisë Ogerta Manastirliu, njoftoi vendimet për “”. Më vonë ministrja e Arsimit Besa Shahini njoftoi se po punohet që gjatë periudhës së pezullimit nxënësit të mund të jenë në kontakt online me mësuesit, duke shfrytëzuar rrjetet sociale, për të shmangur sa është e mundur boshllëkun në mësimdhënie: “”. Autoritetet, siç njoftoi dhe kryeministri Edi Rama kanë vendosur gjithashtu pezullimin e të gjithë fluturimeve drejt 10 destinacioneve italiane ( Milano, Bergamo, Bolonja, Firenze, Genova, Perugia, Pisa, Rimini, Venezia, Verona) me të cilat ka fluturime të shpeshta nga aeroporti “Nenë Tereza”, të gjitha në zonat e shpallur të kuqe, nga qeveria e këtij vendi. Po ashtu janë pezulluar deri më 3 prill dhe udhëtimet me target të pasagjerëve drejt Ancona-s dhe Trieste-s. Zoti Rama bëri thirrje qytetarëve që të shmangin panikun: “”, shpjegoi zoti Rama. Nga ana e saj opozita këmbënguli në nevojën e marrjes së masave sa më rigoroze që garantojnë përballjen e duhur me virusin, “”, deklaroi kryetari demokrat Lulzim Basha.